མཇུག་ཏུ་སྲིད་སྐྱོང་བློ་བཟང་སེང་གེ་མཆོག་གིས།ཁང་པ་གསར་རྒྱག་ལེགས་པར་གྲུབ་སྟེ་ཚོགས་ཁང་གསར་པ་དང་འཛིན་ཁང་གསར་པ།ཉལ་ཁང་བཅས་ཚང་མ་ཡག་ཐག་ཆོད་ཡོད་པས།མ་འོངས་པར་ལས་ཁུངས་ཁག་དང་སྨན་རྩིས་ཁང་གཙོས་ནོར་བུ་གླིང་གབོད་ཁྱིམ་དང་སམ་བྷོ་ཊ་སོགས་ནས་ཟབ་སྦྱོང་རིགས་ག་འདྲ་ཞིག་གནང་དགོས་བྱུང་ཚེ།དང་པོ་དེ་སྣེ་ལེན་ཁང་གི་འཛིན་སྐྱོང་སྦྱོང་བརྡར་ཁང་ལ་ཕེབས་རོགས་ཞེས་ཞུ་རྒྱུ་གཙོ་བོ་དེ་ཡིན།ཞེས་དང་།གཞི་རྩའི་ཁོང་གིས་སྲིད་སྐྱོང་བྱས་ཏེ་སྲིད་བསྐྱངས་ནས་འགྲོ་ཡི་ཡོད་ཀྱང་།གངས་སྐྱིད་ཀྱི་བོད་ཁང་ཆེན་མོ་གཙོས་ལས་ཤག་དང་།ལས་ཁུངས་ཁགདེ་བཞིན།སྣེ་ལེན་ཁང་གི་འཛིན་སྐྱོང་སྦྱོང་བརྡར་ཁང་སོགས་མང་པོར་ལྟ་དགོས་ཡོད་དུས།མཚསམས་མཚམས་ཨར་པོ་ཡང་སྐྱོང་དགོས་པ་ཆགས་ཀྱི་ཡོད་སྐོར་དང་།ཉམས་མྱོང་ཐོག་ནས་བལྟས་ཡོང་དུས་དྷ་རམ་ས་ལའི་ཆར་བ་ནི་ལྕགས་ཡིན་ཡང་འགོག་ཐབས་མེད་པ་ཞིག་ཏུ་གྱུར་ཡོད་ནའང་།ད་རེས་ཚོགས་ཁང་དེའི་ཐོག་ཏུ་ཆར་བ་འགོག་ཐབས་སུ་དམིགས་བསལ་ཤིང་ལེབ་བརྟིངས་ཡོད་པ་མ་ཟད།ཟབ་སྦྱོང་སྤྲོད་མཁན་དང་མཉམ་ཞུགས་གནང་མཁན་བཅས་ལ་ཉལ་ཁང་སོགས་ཀྱི་མཐུན་རྐྱེན་ཡགཐག་ཆོད་ཡོད་པ་དང་།དེ་སྔ་དང་མི་འདྲ་བར་ཚོགས་པ་དེབ་སྐྱེལ་བྱས་ཏེ་དངུལ་ཡང་ལེན་ཆོག་པ་བཟོས་ཡོད་སྐོར་སོགས་གསུངས་སོང་།